**4/2020.(III. 25.) polgármesteri**

**H a t á r o z a t**

A Kormány a veszélyhelyzet kihirdetéséről szóló 40/2020.(III. 01.)számú kormányrendelet 1. § értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófadélemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019.(XI. 22.)önkormányzati rendelet 5. melléklet 2. pontjában foglaltak alapján Csongrád Városi Önkormányzat Egészségügyi és Szociális Bizottságaátruházott hatáskörében a **Piroskavárosi Szociális – Család és Gyermekjóléti Intézmény** által biztosított személyes gondoskodást nyújtó ellátások, valamint az intézmény keretében működő Család-és Gyermekjóléti Központ és Szolgálat szakmai munkáját, programját évente értékeli, valamint a szakmai programjait jóváhagyja.

Fenti rendelkezések alapján Csongrád Városi Önkormányzat Egészségügyi és Szociális Bizottsága átruházott hatáskörét gyakorolva az alábbi döntést hozom:

Bedő Tamás polgármester a Piroskavárosi Szociális Család- és Gyermekjóléti Intézmény keretében működtetett Piroskavárosi Idősek Otthona, Család- és Gyermekjóléti Központ, valamint a Család- és Gyermekjóléti Szolgálat szakmai programját jóváhagyja.

A határozatról értesül:

1. Csongrád Megyei Kormányhivatal

2. Polgármesteri Hivatal Szociális és Lakásügyi Irodája

3. az intézmény igazgatója

Csongrád, 2020. március 25.

 Bedő Tamás

 polgármester